Rezumatul Studiului 9 - Apelul lui Pavel către credincioşii galateni

1. **Apelul lui Pavel către credincioşii galateni. Galateni 4:12.**
	* **„Fraţilor, vă rog”.**
		+ După ce a făcut apel la raţionament, Pavel face o rugăminte, o implorare, un apel la inima galatenilor.
		+ Ei erau copiii săi spirituali. Dar, datorită atitudinii pe care o aveau, lucrarea lui părea în van. Era nevoie ca „să simtă durerile naşterii” pentru ca ei să se reîntoarcă la conexiunea cu Hristos (Galateni 4:19).
		+ Şi-au întrerupt creşterea şi acum era nevoie să fie transformaţi complet. Hristos trebuia să „ia chip” din nou în ei.
	* **„să fiţi ca mine”.**
		+ Asemenea chemării pe care i-a adresat-o regelui Agripa (Fapte 26:28-29), Pavel nu le cere să se ***poarte*** ca el, ci să ***fie*** ca el.
		+ Doreşte ca ei să aibe aceeaşi experienţă creştină pe care el o are; aceeaşi bucurie pentru mântuire; aceeaşi comuniune cu Hristos.
	* **„căci şi eu sunt ca voi”.**
		+ Pavel avea darul contextualizării. Metoda lui varia în funcţie de persoanele la care dorea să ajungă.
		+ Le-a vorbit filozofilor cu înţelepciune (Fapte17:16-34). I-a convins pe iudei să se depărteze de ritualuri (vezi cartea Evreilor). Corintenilor imorali le-a prezentat doar crucea lui Hristos (1 Corinteni 2:2). Fiind iudeu, s-a făcut dintre neamuri pentru a ajunge la galateni.
2. **Reamintind începuturile. Galateni 4:13-15.**
	* Oprit în Galatia din pricina unei boli la ochi, Pavel a profitat ca să dea mărturie despre credinţa sa înaintea galatenilor, care în acel moment (dacă ar fi putut) şi-ar fi scos ochii ca să îi poată da (Galateni 4:15). La finalul scrisorii sale, îi informează că încă are probleme cu vederea (Galateni 6:11).
	* Pavel face apel la sentimentele de bucurie pe care cititorii săi le-au avut la cunoaşterea adevăratei evanghelii. Unde erau acum aceste sentimente?
3. **A spune adevărul. Galateni 4:16-20.**
	* Chiar cu riscul de a fi duşmănit de galateni, Pavel decide să le prezinte deschis adevărul despre comportamentul lor.
	* Motivaţia lui era sinceră. Îi iubea atât de mult încât nu dorea cu niciun chip să se piardă măcar unul din fii săi în credinţă.
	* Atitudinea sa este în contrast cu cea a falşilor învăţători care căutau să le câştige afecţiunea din motive egoiste (Galateni 4:17).